[**Тема: “Язгы матурлык”**](http://sabyem.ru/?p=9716)

***Максат:*** табигатьнең матурлыгына соклану хисләре тәрбияләү; балаларның язгы табигатьтә булган үзгәрешләр турында күзаллауларын үстерү; бәйләнешле сөйләм телен үстерүне дәвам итү, сүзлек байлыгын арттыру.

***Тәрбия бурычы:*** табигатькә, тереклек ияләренә сак караш, мәхәббәт тәрбияләү.

***Үстерү бурычы:***хәрәкәт координациясен, ориентлашуны, бәйләнешле сөйләм телен үстерү, лексик базаны баету.

***Белем бирү бурычы:***табигатьтәге үзгәрешне күрә белергә өйрәтү.

***Төп белем бирү өлкәсе:*** танып-белү***.***

***Интеграль белем бирү өлкәләре:*** аралашу, социальләштерү, физик тәрбия, музыка,иҗади-сәнгать.

***Методик алымнар hәм чаралар:***уен мизгеле, күрсәтмә материал, әңгәмә, аңлату, үссендерү – мактау, сораулар.

***Җиһазлау*:** компьютер (ноутбук), мультимедийный проектр, язгы күренешләрһәмкояш,кошлар,хайваннар,агачлар,чәчәкләррәсемнәре, магнитофон язмасында көй,пластилин, картон,клей,салфетка.

***Алдан эшләгән эшләр:***

- Язгы табигатьне күзәтү;

- “Яз”, “Язгы урман” темасына иллюстрацияләр карау.

**Эшчәнлек барышы:**

**Тәрбияче:** Исәнмесез, балалар!

**Балалар:** Исәнмесез.

**Тәрбияче**: Ничек хәлләрегез?

**Балалар**: Яхшы, рәхмәт.

**Тәрбияче**:  Балалар, карагыз әле, бʏген бездә кунаклар, әйдәгез әле урындыклар янына басыйк та кунакларыбыз, бер-беребез белән исәнләшеп алыйк.

*Хәерле көн сиңа,*

*Хәерле көн миңа,*

*Хәерле көн безгә,*

*Хәерле көн сезгә,*

*Хәерле көн барыбызга!*

– Булдырдыгыз, балалар. Афәрин!

- Без сезнең белән бүген экология эшчәнлегендә яз, язгы урман турында сөйләшербез.

**Тәрбияче:**Әйдәгез, күзләрне йомабыз, 5кә кадәр саныйбыз, үзебезне матур, cерле, язгы урманда дип хис итәбез.

**Музыка яңгырый(кошлар тавышы).**

**Тәрбияче:**Балалар күзләрегезне ачыгыз, без сезнең белән язгы урманга килеп тә җиттек. Сезгә язгы урман ошыймы?

**Балалар:**Әйе.

**Тәрбияче:** Балалар язгы урманга кергәнче, урманда үз-үзеңне тоту кагыйдәләрен искә төшереп үтик әле.

**«Ярый-ярамый»** дигән уен уйнап алыйк.

• Агачларны һәм ботакларны сындырырга (ярамый).

• Күбрәк агачлар утыртырга(ярый)

•Кырмыска оясын таптарга,күбәләкләрне тотарга(ярамый)

•Чәчәкләрне таптарга (ярамый)

•Сукмактан гына йөрергә(ярый)

• Урманда чүп калдырырга (ярамый).

• Урманда шауларга (ярамый).

**Тәрбияче:**Булдырдыгыз, балалар. Менә без сезнең белән урманда үзеңне ничек тоту кагыйдәләрен дә карап чыктык.

-Урманда бик күп агачлар үсә, кошлар, кыргый хайваннар яши. Урман – ул кешенең дусты.

**Тәрбияче:** Язгы урман бигрәк матур,сихри тоела. Балалар әйтегез әле миңа,яз килгәч табигатьтә нинди үзгәрешләр була?

**Балалар**. Кар эри, гөрләвекләр ага. Агачлар яфрак яралар, чәчәк аталар, кошлар кайталар.

**Тәрбияче:** Әйе, дөрес. Ә менә язгы табигатьнең тагын нинди билгеләрен беләсез?

**Балалар:** Кояш җылыта. Тамчы тама. Яңгырлар ява. Көннәр озая, төннәр кыскара.

**Тәрбияче:** Әйе, бик дөрес балалар.

-Балалар, урманда кояш төсендә нинди чәчәкләр бар? Без сезнең белән ул чәчәкне инде урамда да күзәткән идек инде.

**Балалар:** Тузганак.

**Тәрбияче:** Бик дөрес,бу тузганак чәчәге.

Ул нинди төстә була?(сары).Ләкин ул гел шул килеш кенә тормый, озак та үтми ул ап-ак йомшак чәчәккә әверелә.

 Кояштай сары тузганак

Әйтерсең безне көтә,

Үсеп җиткәч, мамык булып,

Ул җилгә очып китә.

 - Тузганак җил чыккач нишли, балалар?

**Балалар:** Әйе, дөрес, очып китә.

**Тәрбияче:** Әйдәгез әле, без дә тузганак кебек уйнап алыйк.

 Сары матур чәчәкләр

Тын гына ачылалар.

Җил искәндә серләшәләр

Пышылдап чайкалалар.

*Балалар сүзләргә туры китереп хәрәкәтләр ясыйлар.*

- Балалар, чәчәккә өрик әле, аның парашют сыман орлыклары очып китсен.

*Балалар учларына өрәләр.*

**Тәрбияче:**- Булдырдыгыз, балалар. Хәзер без тузганак чәчәген картон битенә ябыштырырбыз.

**Тәрбияче:** Безнең тузганак чәчәге нинди өлешләрдән тора әле балалар?

**Балалар:** Сабак, яфрак, чәчәк.

**Тәрбияче:** Иң башта пластилиннан тузганакның сабагын әвәләрбез. Аннан яфракларын ябыштырабыз һәм иң соңыннан гына әзер мамыктын ясалган чәчәген ябыштырырбыз.

**Тәрбияче:** Балалар, ә хәзер безнең кайтыр вакыт та җитте. Әйдәгез, урыннарыбызга басыйк та 5 кадәр санап, кире төркемебезгә кайтыйк.

– Менә, балалар, кайтып та җиттек. Балалар, без сезнең белән кая бардык бүген? Сезгә сәяхәтебез ошадымы? Без нәрсәләр турында сөйләштек? Нинди чәчәкне картонга ябыштырдык?

Балалар җавабы тыңлана.

**Тәрбияче:** Сез барыгызда бик акыллылар, уңган-булган балалар икәнсез, молодцы! Шуның белән безнең белем бирү эшчәнлеге тәмам. Кунакларыбыз белән саубуллашыйк.

– *Сау булыгыз!*